У Вікіпедыі ёсць артыкулы пра іншых асоб з прозвішчам Кох.

**Дэвід Гамільтан Кох** (англ.: David Hamilton Koch, 3 мая 1940, Уічыта, штат Канзас, ЗША — 23 жніўня 2019) — амерыканскі бізнесмен і інжынер, мільярдэр.

Біяграфія
---------

Нарадзіўся ў сям’і заснавальніка Koch Industries Фрэда Коха. Акрамя Чарлза, у яго яшчэ двое братоў — Фрэдэрык і Уільям. Да канца жыцця з’яўляўся саўладальнікам і выканаўчым віцэ-прэзідэнтам Koch Industries.

Дэвід атрымаў тэхналагічную адукацыю, стаў магістрам хімічнай тэхналогіі. Захапляўся баскетболам. У 30 гадоў ён пачаў працаваць у Koch Industries, а праз дзевяць гадоў атрымаў пасаду прэзідэнта Koch Engineering. Кампанія развівалася дзякуючы намаганням братоў, але пасля смерці іх бацькі ў сям’і наступіў крызіс. Двое братоў Біл і Фрэдэрык актыўна пратэставалі з прычыны, што Чарлз спрабуе прыбраць усё кіраванне сямейнай справай у свае рукі. У 1980 годзе яны распачалі спробу штосьці змяніць, але тут на абарону Чарлза ўстаў Дэвід, і ім удваіх праз тры гады атрымалася выкупіць акцыі сваіх братоў, а таксама іншых акцыянераў, выклаўшы за іх 1,3 мільярда долараў.

Браты з самага пачатку актыўна ўзяліся за пашырэнне межаў дзейнасці сваёй кампаніі. Калі раней Koch Industries традыцыйна асацыявалася з энергетычным сектарам, то пазней кампанія пазіцыянавала сваю дзейнасць, як перапрацоўку сыравіны. Браты інвесціравалі нафтаперапрацоўку, вытворчасць угнаенняў, палімераў, валокнаў, лесавытворчасць, выпуск спажывецкіх тавараў.

Браты актыўна ўдзельнічалі ў палітычным жыцці, фінансавалі палітычныя акцыі, палітычныя фігуры, падтрымлівалі масавыя выступленні кансерватыўнага напрамку. У прыватнасці, браты Кох арганізавалі і фінансавалі адну з самых масавых лабісцкіх груп кансерватыўнага кірунку «Амерыканцы за росквіт». Мільёны долараў Кохі ўклалі ў даследаванні, закліканыя абвергнуць тэорыю аб тым, што чалавецтва сваёй дзейнасцю выклікае глабальнае пацяпленне. Дэвід Кох падтрымліваў праграмы навуковых даследаванняў і адукацыйныя праграмы ў Інстытуце гуманітарных даследаванняў Універсітэта Джорджа Мэйсана. Маёмасць братоў Дэвіда і Чарлза Кохаў ацэньвалася ў агульнай суме каля ста мільярдаў долараў.

Рэінвестыцыя даходаў кампаніі дасягала 90 %, кожны год браты ўкладвалі ў свой бізнес вялізныя сродкі, і ў 2012 годзе выручка кампаніі склала каля 115 мільярдаў долараў.

На прэзідэнцкіх выбарах 1980 года Дэвід балатаваўся ў віцэ-прэзідэнты ад Лібертарыянскай партыі.

1 лютага 1991 года быў адным з 83 пасажыраў авіялайнера Boeing 737 авіякампаніі USAir, які пацярпеў катастрофу ў аэрапорце Лос-Анджэлеса. Падчас эвакуацыі Дэвід Кох атрымаў некалькі апёкаў, але застаўся жывы.

Зноскі
------

1. 1 2 3 4
2. 1 2  David H. Koch // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>


| ?Дэвід Кох — продкі |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|  |  | Фрэд Кох[d] |  | Harry Koch[d] |  |  |
|  |  |  |  | William Ingraham Kip[d] |  |
|  |  |  |  |  |  |  |  |
|  |  |  |  |  |  |  |
|  |  |  |  |  | William Ingraham Kip, Jr.[d] |  |  |  |
|  | Дэвід Кох |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  | Maria Elizabeth Kip[d] |  |
|  |  |  |  |  |  |  |  |
|  |  |  |  |  |  |  |  |
|  |  |  | Мэры Клементын Кох[d] |  | Mary Burnet Robinson[d] |  |  |  |  |
|  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  | William Burnet Kinney[d] |  |
|  |  |  |  |  |  |  |
|  |  |  |  |  |  |
|  |  |  | Elizabeth Clementine Kip[d] |  |  |  |
|  |  |  |  |  |  |
|  |  |  |  |  |  |  |  |
|  |  |  |  | Elizabeth Clementine Stedman[d] |  |
|  |  |  |  |  |
|  |  |  |  |
|  |  |  |
|  |  |  |

 |

|  |  |
| --- | --- |
| ⚙️   У сацыяльных сетках | Facebook |
| Слоўнікі і энцыклапедыі | Britannica (онлайн) · Notable Names Database |
| Генеалогія і некрапалістыка | WikiTree |
| 

| Нарматыўны кантроль |
| --- |
| BIBSYS: 14043225 · GND: 1058985663 · ISNI: 0000 0004 3976 3064 · LCCN: no2012080737 · NKC: mzk2017974593 · NLP: a0000002840451 · SUDOC: 194786145 · VIAF: 251038191 |

 |